Ασφαλιστικές κατηγορίες του Ταμείου Υγείας Δικηγόρων Επαρχιών. Οι ασφαλιστικές κατηγορίες για τον υπολογισμό και την καταβολή των μηνιαίων εισφορών στο Ταμείο Υγείας Δικηγόρων Επαρχιών για ασθένεια των προσώπων που ασφαλίζονται από 1.1.1993 και μετά, όπως έχουν καθορισθεί με το Π.Δ. 125/1993 (Α 54) για το Ταμείο Νομικών είναι οι εξής: 1η ασφαλιστική κατηγορία 105.000 δρχ. 2η » » 130.000 » 3η » » 155.000 » 4η » » 180.000 » 5η » » 205.000 » 6η » » 230.000 » 7η » » 255.000 » 8η » » 280.000 » 9η » » 305.000 » 10η » » 330.000 » 11η » » 355.000 » 12η » » 380.000 » 13η » » 405.000 » 14η » » 430.000 ». Τα κατά την προηγούμενη παράγραφο ποσά των ασφαλιστικών κατηγοριών αναπροσαρμόζονται κάθε φορά βάσει του ποσοστού αυξήσεως των συντάξεων των δημοσίων υπαλλήλων, αρχής γενομένης 1.1.1993. Η καταβολή των μηνιαίων εισφορών των ασφαλισμένων του προηγούμενου άρθρου γίνεται επί της 1 ης ασφαλιστικής κατηγορίας. Με δήλωσή του ο ασφαλισμένος προς τον οικείο φορέα κατά την έναρξη της ασφαλίσεως δύναται να επιλέξει άλλη εκτός της 1 ης, ασφαλιστική κατηγορία για την καταβολή των μηνιαίων εισφορών. Δήλωση επιλογής ανώτερης ασφαλιστικής κατηγορίας δύναται να υποβάλλεται και στην αρχή κάθε έτους, η οποία ισχύει για ολόκληρο το έτος. Η ασφαλιστική κατηγορία βάσει της οποίας καταβάλλεται η μηνιαία εισφορά για κύρια σύνταξη ισχύει και για την καταβολή της εισφοράς ασφάλισης ασθένειας. Το ποσό της μηνιαίας εισφοράς που προκύπτει βάσει των κατά το όρθρο 1 του παρόντος, ασφαλιστικών κατηγοριών και του ποσοστού εισφοράς για την ασφάλιση ασθένειας που ορίζεται στην παρ. 1 του άρθρου 35 του Ν. 2084/1992 καταβάλλεται τα έτη 1993 και 1994 μειωμένο κατά το 112. Η ισχύς αυτού του Προεδρικού Διατάγματος αρχίζει από 1.1.1993. Στον Υπουργό Υγείας, Πρόνοιας και Κοινωνικών Ασφαλίσεων αναθέτουμε τη δημοσίευση και εκτέλεση του παρόντος διατάγματος.